ອະດີດຫົວໜ້າ IMF ອາດຈະຖືກປ່ອຍມື້ນີ້
ຜູ້ພິພາກສາໄດ້ອະນຸຍາດໃຫ້ປະກັນໂຕ ຕາມຄຳຮ້ອງຂໍຂອງທ່ານ Strauss-Kahn ໂດຍມີເງື່ອນໄຂວ່າ ທ່ານຕ້ອງໄດ້ນຳເງິນສົດ ມາວາງປະກັນ 1 ລ້ານໂດລາ.
ອະດີດຫົວໜ້າອົງການກອງທຶນສາກົນ IMF ທ່ານ Dominique Strauss-Kahn ອາດຈະຖືກປ່ອຍອອກ ຈາກຄຸກທີ່ເກາະ Rikers ຂອງນະຄອນນິວຢອກ ໃນວັນ ສຸກມື້ນີ້ ເພື່ອລໍຖ້າການດຳເນີນຄະດີໃນຂໍ້ຫາລວນລາມທາງ ເພດ ຂະນະທີ່ໃສ່ເຄື່ອງຄວບຄຸມຕິດຕາມອີເລັກໂທຣນິກ ຜູ້ພິພາກສາຄົນນຶ່ງໄດ້ອະນຸຍາດໃຫ້ມີການປະກັນໂຕຕາມ ຄຳຮ້ອງຂໍຂອງທ່ານ Strauss-Kahn ໃນວັນພະຫັດວານ ນີ້ ພາຍໃຕ້ເງື່ອນໄຂທີ່ວ່າ ທ່ານຕ້ອງໄດ້ນຳເງິນສົດມາວາງ ປະກັນ 1 ລ້ານໂດລາແລະສິ່ງຂອງຄໍ້າປະກັນອີກ 5 ລ້ານ ໂດລາ ນອກນັ້ນແລ້ວທ່ານ Strauss-Kahn ຊຶ່ງເປັນຄົນ ຝຣັ່ງ ຍັງຈະຖືກຊິ້ງຊອມໂດຍຍາມຕິດອາວຸດ ຂະນະທີ່ພັກ ເຊົາຢູ່ຫໍພັກທີ່ເຊົ່າຢູ່ຫຼັງນຶ່ງໃນນະຄອນນິວຢອກ ທ່ານໄດ້ ມອບໜັງສືເດີນທາງຂອງທ່ານໃຫ້ແກ່ເຈົ້າໜ້າທີ່ສະຫະລັດ ເງື່ອນໄຂເຫຼົ່ານີ້ແມ່ນແນໃສ່ເພື່ອຄໍ້າປະກັນໃຫ້ທ່ານ Strauss-Kahn ໄປປາກົດ ໂຕໃນການດຳເນີນຄະດີຢູ່ ສານ ໃນຂໍ້ຫາລວນລາມທາງເພດຕໍ່ຄົນໃຊ້ທີ່ໂຮງແຮມແຫ່ງນຶ່ງ ໃນມື້ວັນເສົາແລ້ວ ທ່ານອາດ ຈະຖືກຄຸກເປັນເວລາຫຼາຍສິບປີ ຖ້າຫາກຖືກພົບເຫັນວ່າມີຄວາມຜິດ ຄະນະໄອຍະການໄດ້ຄັດ ຄ້ານຕໍ່ການປະກັນໂຕໂດຍໂຕ້ແຍ້ງວ່າ ທ່ານ Strauss-Kahn ມີຊັບສົມບັດແລະຄວາມສຳ ພັນທີ່ຈຳ ເປັນສຳລັບການໜີອອກໄປຈາກສະຫະລັດໄດ້ ທ່ານ Strauss-Kahn ໄດ້ລາອອກຈາກຕຳແໜ່ງຫົວໜ້າອົງການກອງທຶນສາກົນ IMF ໃນ ມື້ວັນພຸດວານນີ້ ທ່ານໄດ້ປະຕິເສດຢ່າງແຂງຂັນຕໍ່ຂໍ້ຫາທີ່ທ່ານໄດ້ຖືກຟ້ອງຢ່າງເປັນທາງການ ໃນວັນພະຫັດວານນີ້ ການຂຶ້ນສານເພື່ອຮັບຟັງຄຳໃຫ້ການ ໄດ້ກຳນົດໃສ່ວັນທີ 6 ເດືອນໜ້າ